Държавен вестник, бр. 41, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  41
уведомяването за допускане до този етап. Съ-
беседването включва защита на концепцията 
и допълнителни въпроси. 
(8) Въз основа на проведения конкурс и 
получените оценки изпълнителният съвет 
класира на първо и второ място кандидати-
те с най-високи оценки и изготвя протокол 
за резултатите от конкурса. Решението се 
обявява и всички кандидати, допуснати до 
събеседване, се уведомяват писмено. 
(9) Всеки участвал в проведения конкурс 
кандидат, който не е класиран на първо 
място, може да подаде в срок пет работни 
дни от обявяване на решението възражение 
до изпълнителния съвет, в което да посочи 
мотивите за своето несъгласие с оценката. 
Изпълнителният съвет се произнася в срок 
пет работни дни, като може да приеме възра-
жението за основателно или да го отхвърли. 
Когато изпълнителният съвет приеме, че 
възражението е основателно, конкурсната 
процедура се прекратява и се насрочва нов 
конкурс в двуседмичен срок.
(10) В срок двадесет работни дни от реше-
нието на изпълнителния съвет председателят 
на изпълнителния съвет сключва договор за 
управление с кандидата, класиран на първо 
място. Ако в този срок кандидатът не се 
яви за сключване на договора за управле-
ние, договор се сключва с класирания на 
второ място кандидат. Ако и класираният 
на второ място не се яви за сключване на 
договора, изпълнителният съвет отразява 
това в протокол и насрочва нов конкурс в 
двуседмичен срок.
(11) Ако никой от явилите се кандидати 
не се представи успешно, изпълнителният 
съвет отразява това в протокол и насрочва 
нов конкурс в двуседмичен срок.
Чл. 21. (1) Управителят: 
1. представлява Фонда; 
2. организира и ръководи оперативната 
дейност на Фонда в съответствие с приетите 
от изпълнителния съвет решения; 
3. въз основа на решение на изпълнителния 
съвет по чл. 13, т. 5 изготвя годишната опе-
ративна програма и я представя за одобрение 
на Изпълнителния съвет;
4. изготвя годишния отчет за дейността 
на Фонда и го представя за одобрение на 
изпълнителния съвет; 
5. изготвя проекта на бюджет на Фонда и 
го представя за одобрение на изпълнителния 
съвет;
6. за всеки конкурс предлага на изпълни-
телния съвет проект на конкурсна докумен-
тация, изготвен от работна група съгласно 
чл. 37, ал. 4;
7. открива със заповед конкурсите на Фонда 
въз основа на решенията на изпълнителния 
съвет и годишната оперативна програма; 
8. сключва договорите за предоставяне на 
средства от Фонда; 
9. упражнява контрол по процедурите за 
мониторинг и оценка на изпълнението на 
финансираните проекти;
10. докладва на изпълнителния съвет за 
ефективното управление и използване на на-
учната инфраструктура, закупена по проекти, 
финансирани от Фонда;
11. представя на изпълнителния съвет три-
месечен доклад за изпълнение на решенията 
на съвета и за изразходването на средствата 
на Фонда; 
12. изготвя ежегоден доклад за ефектив-
ността на публичните финанси, отделени 
за научни изследвания, и го представя на 
изпълнителния съвет и на министъра на об-
разованието и науката;
13. решава всички останали администра-
тивни въпроси, които не са от изключителната 
компетентност на изпълнителния съвет или 
на научно-експертните комисии. 
(2) Управителят е работодател на служи-
телите на Фонда.
(3) Управителят може да сключва договори 
с национални или чуждестранни експерти за 
подпомагане дейността на Фонда след съгла-
суване с изпълнителния съвет. Експертите 
получават възнаграждение, определено от 
изпълнителния съвет.
(4) В изпълнение на решенията на изпълни-
телния съвет управителят сключва договори 
с национални, чуждестранни или междуна-
родни организации за съвместни програми, 
обмен на опит или други дейности, свързани 
с изпълнението на целите на фонда.
Раздел V
Научно-експертни комисии
Чл. 22. (1) Научно-експертните комисии 
осъществяват дейностите, определени в Зако-
на за насърчаване на научните изследвания, 
този правилник и решенията на изпълни-
телния съвет.
(2) Членовете на научно-експертните ко-
мисии са хабилитирани лица.
Чл. 23. (1) Членовете на научно-експертните 
комисии се определят с решение на изпълни-
телния съвет в съответствие с правилата по 
чл. 13, т. 7 и трябва да: 
1. отговарят на минималните изисквания, 
определени в приложението към чл. 7, ал. 2;
2. са ръководили поне един успешно за-
вършил научен проект, финансиран от фонда 
или със средства от Европейския съюз;
3. са заявили желание да участват в посто-
янна научно-експертна комисия за съответния 
мандатен период или във временна научно-
експертна комисия за съответния конкурс.
(2) За членовете на научно-експертните 
комисии се прилагат изискванията по чл. 11, 
ал. 5, т. 1 – 6.